Χοιρομέρι με γλυκόξινη κρούστα πορτοκάλι
Χοιρομέρι με γλυκόξινη κρούστα πορτοκάλι, το πιο λαχταριστό, γρήγορο και άνευ κόπου κυρίως πιάτο του γιορτινού τραπεζιού, που θα σας κάνει να γλείφετε τα δάχτυλα σας.
1 καπνιστό χοιρομέρι, με το λίπος του, βάρους 6-7 κιλών (ζητάμε από τον κρεοπώλη μας να το χαράξει σε καρεδάκια των 5 εκ.), 200 γρ. μαρμελάδα πορτοκάλι, 90 ml φρεσκοστυμμένος χυμός λεμονιού, ξύσμα από 1 λεμόνι, 1 κουτ. σούπας ψιλοκομμένα «φυλλαράκια» από φρέσκο δεντρολίβανο (ή ρίγανη), 1/2-1 κουτ. γλυκού πιπέρι καγιέν ή σκόνη τσίλι
Για το χοιρομέρι με γλυκόξινη κρούστα πορτοκάλι, αρχικά προθερμαίνουμε τον φούρνο στους 150-160°C. Σε ένα μπολ ανακατεύουμε τη μαρμελάδα, τον χυμό, το ξύσμα, το μυρωδικό και το μπαχαρικό.Στη συνέχεια, αλείφουμε το χοιρομέρι, έτσι ώστε το μείγμα να μπει και στις χαρακιές του δέρματος. Βάζουμε, το χοιρομέρι, σε ταψί και το ψήνουμε για 25-35 λεπτά, γυρίζοντάς το μία φορά, ή μέχρι να ροδίσει εξωτερικά και να ζεσταθεί εσωτερικά.
Λεμόνι,Πορτοκάλι,Χοιρινό,Χριστούγεννα